
Сабийхэм йогуапэ
Адыгей.Республикэм и Iэтащхьэм и къалэнхэр пIалъэкIэ зыгъэзащIэ КъумпIыл Мурат Сабий унэм щыIащ, я Iуэху зыIутыр зригъэщIэн папщIэ.
IуэхущIапIэм иджыкIэ сабий 25-рэ щапIри, 13-р адэ-анэхэм я нэIэ щIэмытыжхэрщ, адрей 12-р пIалъэкIэ щаIыгъхэрщ. ЦIыкIу-хэм ядолажьэ егъэджакIуэ-гъэсакIуэхэр, абыхэм я узынша- гъэм кIэлъоплъ дохутырхэр.
КъумпIыл Мурат пщIантIэри, сабийхэр щыжей, щыджэгу пэшхэри, пщэфIапIэри зригъэлъэгъуащ, цIыкIухэм драгъэкIуэкI дерсхэм щыIащ. Мурат зыхуэкIуахэм яхуишащ ахэр зыхуей, зыщыгуфIыкIын хьэпшыпхэр. Абы Сабий унэм щылажьэхэм фIыщIэ яхуищIащ я къалэнхэр тэмэму зэрагъэзащIэм папщIэ.
ХущхъуэхэмкIэ дэIэпыкъунущ
Абхъаз. УФ-м и Правительствэм диIыгъащ Абхъазым щыпсэу урысей цIыхухэм ящыщхэр льготэ хущхъуэкIэ къызэгъэпэщыным теухуа Iуэхур.
ЗэгурыIуэныгъэм иджыблагъэ Iэ щIадзынущ лъэны-къуитIым узыншагъэр хъумэ-нымкIэ я министерствэхэм. ХущхъуэхэкIхэр зыIэрыхьэнухэм хагъэхьащ Хэку зауэшхуэм и ветеранхэр, ныкъуэдыкъуэхэр, зи узыншагъэм сэкъат иIэ сабийхэр, нэгъуэщIхэри.
ЩIыналъэ нэхъ къабзэ
Къэрэшей-Шэрджэс. «Плъыр щхъуантIэ» урысейпсо жылагъуэ IуэхущIапIэм мы гъэм и гъатхэм щIыуэпсым и щытыкIэм теухуауэ иригъэкIуэкIэкIа къэпщытэныгъэм кърикIуахэмкIэ Кавказ Ищхъэрэм щынэхъ къабзэщ Къэрэшей-Шэрджэс Республикэр.
Урысей Федерацэм и щIыналъэхэр къыщапщытэм къалъытащ унафэщIхэм мы IуэхумкIэ яхэлъ жэуаплыныгъэр, жылагъуэ зэгухьэныгъэхэм абы теухуауэ ящIэр. Псори зэхалъхьэжри, 17-нэ увыпIэм къыщыхута КъШР-р КИФЩI-м пэрыт щыхъуащ. КъБР-р 32-нэм щыIэщ. ЩIыуэпсымкIэ зи Iуэхур нэхъ Iейуэ къалъытар Осетие Ищхъэрэ — Алание Республикэрщ.
УЭРДОКЪУЭ Женя.
